****

Departamentul Contabilitate, Informatică Economică și Statistică

Master: **Sisteme Informationale pentru Afaceri**, anul I zi

An universitar 2020/2021, sem. I

**LUCRARE INDIVIDUALĂ**

**la disciplina**

**MANAGEMENTUL PROIECTELOR**

**Student:**

Ichim Sorin-Andrei

Lucrarea urmărește **stabilirea stakeholderilor unui proiect și a tipurilor de informații relevante pentru comunicarea cu ei.**

Pentru realizarea lucrării se vor avea în vedere informațiile din **suportul de curs** (cap 3.1 Categorii de persoane antrenate în proiecte, cap. 6.2 Culegerea datelor şi raportarea), și a altor materiale bibliografice.

Lucrarea se va încadra în **2-4 pagini**. Se vorspecifica **sursele de informare** folosite, respectând regulile bibliografice. De asemenea, trebuie respectate regulile etice și antiplagiat

S**e cere**:

1. **Prezentarea proiectului pe baza căruia se vor identifica stakeholderii.** Se va avea în vedere un proiect implementat despre care se pot obține informații de pe site-uri publice (site-uri ale administratiei publice locale sau centrale, firmelor, ONG-urilor etc., dar și din presă sau alte surse de documentare). Se vor indica, pe scurt, următoarele informații despre proiect:

“Coridor pentru deplasări nemotorizate pentru agrement: Centru – Insula de Agrement" este un proiect derulat de Primăria Municipiului Bacău finanțat din fonduri europene nerambursabile ce își propune reducerea emisiilor de gaze cu efect de seră prin dezvoltarea unei piste pentru biciclete modernă ce va lega centrul orașului de cel mai nou loc de recreere și odihnă - Insula de agrement.

1. *scopul și obiectivele* proiectului,

**Scopul** proiectului este de a creea infrastructura dedicată deplasării nemotorizate pe coridorul: Centru - Insula de Agrement din județul Bacău.

În acest sens, **obiectivele** investiției sunt:

* Construirea pistelor/traseelor pentru biciclete și amplasarea de indicatoare;
* Construirea de parcări pentru biciclete;
* Amplasarea mobilierului urban pentru odihnă;
* Plantarea de aliniamente de arbori și arbuști în lungul pistelor;
* Construirea/modernizarea/amplasarea de elemente pentru îmbunătățirea siguranței rutiere (indicatoare piste velo, modernizare treceri de pietoni, marcaje de tip "bike box");
* Promovarea proiectului la nivel local și regional (parte din programul "BACĂUL - un oraș la scară Bicicletei")
* Campanii/acțiuni de promovare a mersului cu bicicleta;
* Educație rutieră pentru toți participanții la trafic;
* Achiziționarea și instalarea de rastele, a camerelor de supraveghere video pentru parcarea bicicletelor;
* Modernizarea/reabilitarea rețelelor sistemelor de alimentare cu apă.

1. *grupurile țintă, beneficiarii direcți și indirecți,*

**Grupul țintă** al proiectului este reprezentant de locuitorii orașului Bacău ce aleg mijloacele de transport alternative (biciclete, trotinete electrice etc) în detrimentul autoturismelor care poluează.

**Beneficiarii direcți** sunt toți cetățenii orașului Bacău, deoarece odată cu implementarea proiectului sunt influențați direct de efectele acestuia, printr-un trafic fluid, o calitate a aerului ridicată, dar și prin posibilitatea și chiar îndemnul de a renunța la autovehicule.

**Beneficiarii indirecți** sunt organele administrative ale municipiului - prin creșterea calității vieții, Uniunea Europeană - prin investiția cu succes a fondurilor destinate în Sprijinirea dezvoltării urbane durabile, vânzătorii și atelierele de reparații a mijloace de transport alternative și a comercianților de băuturi răcoritoare din vecinătatea investiției, cărora le vor crește numărul de clienți și implicit și profitul.

1. *activităţile principale,*
   1. Formularea ideei de proiect;
   2. Alcătuirea echipei manageriale a proiectului;
   3. Elaborarea proiectului;
   4. Depunerea dosarului pentru finanțare;
   5. Semnarea contractului de finanțare;
   6. Implementarea proiectului și primirea fondurilor;
2. *rezultatele* *urmărite*,

Conform documentației proiectului și a prevederilor Ghidului Specific de finanțare POR 4.1 principalele rezultate așteptate în urmă investiției sunt:

* Creșterea numărului de bicicliști cu minim 5% la nivelul primului an de după finalizarea implementării proiectului (2021), respectiv cu 6% la nivelul ultimului an al perioadei de durabilitate a contractului de finanțare (2025);
* Creșterea numărului de pietoni cu minim 5% la nivelul primului an de după finalizarea implementării proiectului (2021), respectiv cu 9,8% la nivelul ultimului an al perioadei de durabilitate a contractului de finanțare (2025);
* Reducerea traficului de autoturisme personale cu -3% la nivelul primului an de după finalizarea implementării proiectului (2021), respectiv cu -5% la nivelul ultimului an al perioadei de durabilitate a contractului de finanțare (2025);
* Reducerea cantității de emisii GES cu -3,5% la nivelul primului an de după finalizarea implementării proiectului (2021), respectiv cu -4,1% la nivelul ultimului an al perioadei de durabilitate a contractului de finanțare (2025).

*a.5. perioada de implementare și tipul de finanțare.*

Perioada de implementare a investiției este de 24 de luni dintre care 12 luni de execuției, iar valoarea totală a investiției este de 4.732.928,34 lei inclusiv TVA echivalentul a 1.034.655,55 euro (la curs 1 euro = 4, 5744 lei) din care:

* Contribuția proprie de la bugetul local 2% = 94.658,57 lei.
* Surse de finanțare nerambursabile, în cuantum de 98% = 4.638.269,77 lei.  
  Sursele de finanțare nerambursabile sunt reprezentate de Programul Operațional Regional 2014-2020, Axa 4.1 - "Reducerea emisiilor de carbon în municipiile de reședință de județ prin investiții bazate pe planurile de mobilitate urbană durabilă".

**b) Se va completa următorul tabel:**

|  |  |  |  |
| --- | --- | --- | --- |
| **Categorii de stakeholderi (cel puțin 4)** | **Relația stakeholderilor cu proiectul (directă/indirectă, internă/externă)** | **Tipurile de informații pentru comunicarea cu stakeholderii** | **Momentele și modalitățile de comunicare cu stakeholderii** |
| 1. Primăria Municipiului Bacău | **Indirectă, Internă** | Informaţiile curente, Atenţionările, Indicatorii de bază, Informaţiile situaţionale, Clevetirile, Informaţiile externe | **Momentul:** Pe toată durata proiectului **Modalitate:** Rapoarte, email, telefon, ședințe |
| 2. Uniunea Europeană | **Indirectă, Internă** | Informaţiile curente, Indicatorii de bază, Informaţiile externe | **Momentul:** Periodic, preponderent în faza de început și de final a proiectului  **Modalitate:** Rapoarte, email |
| 3. Firma responsabilă de documentația tehnico-economică | **Directă, Externă** | Indicatorii de bază, Informaţiile externe | **Momentul:** În faza de început a proiectului  **Modalitate:** Rapoarte, email, telefon, ședințe |
| 4. Firma de construcții responsabilă de lucrări | **Directă, Externă** | Indicatorii de bază, Informaţiile externe | **Momentul:** Pe toată durata proiectului  **Modalitate:** Rapoarte, email, telefon, ședințe |
| 5. Locuitorii orașului | **Directă, Externă** | Indicatorii de bază, Informaţiile situaţionale, Clevetirile | **Momentul:** În timpul și după implementarea proiectului **Modalitate:** Site-ul primăriei, mass-media, afișe |
| 6. Reprezentanții magazinelor și atelierelor de reparații a mijloacelor de transport alternativ | **Directă, Externă** | Indicatorii de bază, Informaţiile situaţionale, Clevetirile , Informaţiile externe | **Momentul:** Pe toată durata proiectului **Modalitate:** Site-ul primăriei, mass-media |
| 7. Proprietarii afacerilor din domeniul HORECA (terase, magazine, standuri cu băuturi răcoritoare etc) din preajma noii piste de biciclete dar și a cele două extremități (Centru și Insula de agrement) | **Directă, Externă** | Indicatorii de bază, Informaţiile situaţionale, Clevetirile , Informaţiile externe | **Momentul:** Pe toată durata proiectului **Modalitate:** Ședințe, site-ul primăriei, mass-media |

c) **Concluzii** privind importanța comunicării eficiente cu stakeholderii pentru succesul proiectului.

"O regulă de aur din Ghidul de bune practici în domeniul fondurilor europene o reprezintă existența unei comunicări strategice la nivelul echipei de proiect."

Fiecare persoană implicată și rolul acesteia are un efect decisiv asupra succesului sau eșecului proiectului. Numărul mare de participanți, separați pe diferite niveluri decizionale, dar mai ales temporale și fizice determină ca informațiile vitale să fie descentralizate, iar singura metodă de indexare a acestora este prin comunicare.

În contextul actual, într-o lume digitalizată unde schimbul de informații este mai facil ca niciodată, succesul proiectului depinde doar de bună-voința persoanelor implicate în proiect și aptitudinile acestora de comunicare. În cadul programului menționat în prezenta lucrare, dezvoltarea tehnologică a permis stakeholderilor să fie conectați permanent pentru a nu rata nici un moment cheie în perioada de implementare, beneficiarul proiectului reușind pe de o parte să schițeze un proiect benefic pentru membrii comunității, cât și să țină legătura și să îndeplinească cerințele finanțatorului, toate acestea cu un grad maxim de transparență.

d) **Bibliografie**

|  |
| --- |
| 1. Ceccarbusinessmagazine, “Rolul comunicării în proiectele cu finanțare europeană”, https://www.ceccarbusinessmagazine.ro/rolul-comunicarii-in-proiectele-cu-finantare-europeana-a490/ |
| 1. [Fonduri Europene Structurale si de Investiții , “Programul Operațional Regional (POR)”, https://www.fonduri-ue.ro/por-2014](https://www.fonduri-ue.ro/por-2014) |
| 1. Microsoft, “Cele mai bune practici pentru comunicarea proiectelor în Project Online”, https://support.microsoft.com/ro-ro/office/cele-mai-bune-practici-pentru-comunicarea-proiectelor-%C3%AEn-project-online-cbac57bb-3420-4108-875f-8ba8ddbfed5e#\_why |
| 1. NEOTRUST – Consultanta Fonduri Europene, “PASI ACCESARE FONDURI EUROPENE NERAMBURSABILE, https://www.neotrust.ro/fonduri-europene-nerambursabile/ |
| 1. Primăria Municipiului Bacău, “Coridor pentru deplasări nemotorizate pentru agrement: Centru – Insula de Agrement”, https://municipiulbacau.ro/wp-content/uploads/2019/03/20.proiect-documentatie-traseu-centru-la-insula-agrement.pdf |
| 1. [Prof. univ. dr. Oprea D., Prof. univ. dr. Meșniță G., Managementul proiectelor – Suport de curs, http://portal.feaa.uaic.ro/Master/SIA/anul1/zsem1/mp/Documents/suport\_curs\_MP\_19.pdf](http://portal.feaa.uaic.ro/Master/SIA/anul1/zsem1/mp/Documents/suport_curs_MP_19.pdf) |