Proiect „Sistem de management integrat al deșeurilor în județul Iași”

Puiu Dănuț-Petru, MP2

Cuprins

[1. Prezentarea proiectului 2](#_Toc41309289)

[1.1 Problema care se dorește a fi rezolvată 2](#_Toc41309290)

[1.2 Scopul proiectului 2](#_Toc41309291)

[1.3 Obiectivele proiectului 2](#_Toc41309292)

[1.4 Solicitantul proiectului 3](#_Toc41309293)

[1.5 Localitatea de implementare a proiectului 3](#_Toc41309294)

[2. Soluția în curs de implementare 3](#_Toc41309295)

[2.1. Descrierea soluției acceptate 3](#_Toc41309296)

[2.1.1 Aspecte favorabile: 4](#_Toc41309297)

[2.1.2 Restricții de implementare: 4](#_Toc41309298)

[3. Soluția alternativă propusă 4](#_Toc41309299)

[3.1. Descrierea soluției alternative 4](#_Toc41309300)

[3.1.1 Aspecte favorabile: 4](#_Toc41309301)

[3.1.2 Restricții de implementare: 5](#_Toc41309302)

[4. Criteriile de evaluare 5](#_Toc41309303)

[5. Evaluarea soluțiilor 5](#_Toc41309304)

[6. Concluzii 6](#_Toc41309305)

[Bibliografie 7](#_Toc41309306)

# Prezentarea proiectului

## Problema care se dorește a fi rezolvată

Sistemul actual de management al deșeurilor de pe raza județului Iași nu urmărește obiectivele strategiei naționale și europene de management al deșeurilor. Efectele acestei probleme cuprind, dar nu se limitează la:

* Deșeurile sunt eliminate în depozite neconforme (4 depozite urbane și 420 depozite neecologice rurale), care au efecte negative asupra mediului.
* Nivel scăzut de racordare la serviciile de salubrizare. În anul 2009, în mediul rural, nivelul racordării era de 0,8%.
* Grad scăzut al reciclării, ceea ce conduce la încălcări ale țintelor specifice pentru recuperarea/reciclarea deșeurilor provenite din ambalaje, așa cum sunt stabilite de legislația națională și a comisiei europene.
* Echipamentul folosit pentru serviciile de salubrizare este învechit și uzat.

## Scopul proiectului

Scopul particular al acestui proiect îl reprezintă identificarea măsurilor, pentru o perioadă de 30 de ani (2008-2038), care trebuie îndeplinite pentru dezvoltarea unui sistem de management al deșeurilor solide în județul Iași, în conformitate cu obligațiile legale. Aceste obligații reies din legislația națională, precum și din planurile naționale și regionale care au fost elaborate.

## 1.3 Obiectivele proiectului

Obectivul general: Creşterea standardului de viaţă al populaţiei şi îmbunătăţirea calităţii mediului din judeţul Iaşi, prin dezvoltarea şi implementarea unui sistem durabil de management al deşeurilor.

Obiective pe termen lung și mediu:

1. Reducerea cantității anuale de deşeuri biodegradabile

Pentru anul 2016, cantitatea de deşeuri biodegradabile ce va trebui deviată de la depozit este de aproximativ 134.847 tone.

1. Reducerea considerabilă a depozitării deşeurilor provenite din ambalaje

Pentru recuperarea materialelor utile din deşeurile de ambalaje se vizează, pentru 2016, următoarele ţinte:

* min. 60% – pentru hârtie şi carton;
* 22,5% – pentru mase plastice;
* 60% – pentru sticlă;
* 50% – pentru metale;
* 15% – pentru lemn.

1. Implementarea sistemului de colectare selectivă
2. Îmbunătăţirea şi extinderea echipamentelor existente de colectare şi transport
3. Optimizarea logisticii prin eficientizarea gestionării deşeurilor
4. Depozitarea controlată a deşeurilor în cadrul depozitului conform de la Țuțora
5. Asigurarea unei bune vizibilități a proiectului şi obţinerea unui bun nivel de conştientizare a publicului cu privire la rigorile şi avantajele SMID în județul Iași

## 1.4 Solicitantul proiectului

Proiectul „Sistem de management integrat al deșeurilor în județul Iași” este implementat de Consiliului Judeţean Iaşi, președinte Cristian Mihai Adomniței, prin Unitatea de Implementare a Proiectului (UIP) formată din:

Manager: Laura Ionela Păstrăvanu laura.pastravanu@icc.ro

Membri:

* Responsabil tehnic 1: Angela Mirela Turcu
* Responsabil tehnic 2: Silvica Vasile
* Responsabil tehnic 3: Raul Constantin Gângă-Fanaragiu
* Responsabil financiar: Alexandrina Agapie
* Responsabil instituţional şi publicitate: Cătălina Denisia Enea

## 1.5 Localitatea de implementare a proiectului

Zona de implementare a proiectului vizează întreaga suprafață a județului Iași, România.

# Soluția în curs de implementare

## 2.1. Descrierea soluției acceptate

Soluția acceptată, care se află în curs de implemetare, constă în implementarea următoarelor componente:

1. **Colectarea selectivă a deșeurilor –** furnizarea containerelor și pubelelor pentru colectarea separată a deșeurilor reziduale de la populație în intregul județ, furnizarea recipienților de compostare individuală în 15% din gospodăriile din zona rurală.
2. **Transferul și transportul deșeurilor:**
   1. **Construcția Stației de Transfer Ruginoasa**
   2. **Construcția Stației de Transfer Bălțați**
3. **Facilități de sortare pentru deșeurile reciclabile:**
   1. **Construcția unei stații de sortare la Ruginoasa**
   2. **Extinderea stației de sortare existente la Țuțora**
4. **Facilități de tratare a deșeurilor biodegradabile:**
   1. **Construcția stației MBT la Țuțora**
   2. **Finalizarea stației de compostare de la Țuțora**
5. **Depozitul conform –** Construirea celui de-al treilea compartiment al primei celule la depozitul conform din comuna Țuțora.
6. **Închiderea depozitelor urbane neconforme –** de la Pașcani, Hârlău, Tomești și Târgu Frumos.

### Aspecte favorabile:

* Inovațiile din domeniul tehnologiei sortării și reciclării deșeurilor, în special al deșeurilor platice, care pot fi instalate în stațiile de sortare a deșeurilor ce vor fi extinse sau construite prin proiect.
* Proiectul poate fi accelerat atât de politicile guvernamentale naționale, cât și, în special, de politicile comisiei europene, care are ca obiectiv principal recuperarea și reciclarea deșeurilor pentru a asigura un mediu mai sănătos.

### Restricții de implementare:

* Schimbarea partidului aflat la putere a condus deja, în decursul derulării proiectului, la limitări ale bugetului pe care acesta l-a estimat inițial, astfel încât proiectul a fost fazat până în anul 2020 (estimarea originală a fost 2017).
* Piața țintă pe care proiectul își desfășoară activitatea este greu de convins să respecte schimbările pe care implementarea acestuia le aduc, în special sortarea deșeurilor în mod corect.

# Soluția alternativă propusă

## 3.1. Descrierea soluției alternative

Soluția propusă este formată din următoarele elemente:

* 1. **Pentru colectarea selectivă a deșeurilor** se vor furniza cât mai urgen pubele pentru colectarea separată a deșeurilor reziduale.
  2. **Formarea unei comisii speciale de control a colectării selective a deșeurilor** – se va forma o comisie specială ce va avea putere de sancționare a persoanelor care nu sortează deșeurile în mod corect.
  3. **Educarea populației tinere –** comisia specială de control a colectării selective va organiza ore în școli, în care vor fi prezentate modurile de selectare a deșeurilor și efectele negative a lipsei sortării.
  4. **Facilități de sortare pentru deșeuri reciclabile:**
  5. **Construcția unei stații de sortare la Ruginoasa**
  6. **Extinderea stației de sortare existente la Țuțora**
  7. **Transformarea depozitelor de la Pașcani, Hârlău, Tomești și Târgu Frumos în depozite conforme**

1. **Facilități de tratare a deșeurilor biodegradabile:**
   1. **Construcția stației MBT la Țuțora**
   2. **Finalizarea stației de compostare de la Țuțora**

### Aspecte favorabile:

* Comisia europeană susține cu tărie proiectele ce își propun îmbunătățirea proceselor de ecologizare și reciclare.
* Subiectul reciclării este unul de prioritate în România, deoarece gradul de reciclare este unul foarte scăzut, în comparație cu țările mai dezvoltate.

### Restricții de implementare:

* Construcțiile stațiilor noi presupun autorizații de construcție de la diferite instituții, ceea ce poate îngreuna procesul.
* Transporturile de deșeuri se vor multiplica deoarece vor exista transporturi diferite pentru fiecare tip de deșeu în parte. Acest lucru va avea ca și consecință scăderea raportului dintre cantitatea de deșeuri transportate / transport executat.

# Criteriile de evaluare

Criteriile generale de evaluare: **relevanța față de problemă** și **relevanța în raport cu obiectivele comunității.**

Criterii suplimentare de evaluare:

1. **Acceptabilitatea beneficiarilor (comunitatea) –** acest criteriu este ales în primul rând deoarece acceptabilitatea comunității a conceptului de sortare a deșeurilor reprezintă una dintre cele mai mari provocări.
2. **Măsura în care proiectul va contribui la atingerea obiectivelor generale –** acest criteriu a fost ales deoarece în raport cu scopul proiectului, obiectivele sunt pe o perioadă de timp mult mai mică, însă sunt de foarte mare amploare.
3. **Eficiența –** faptul ca deja există câteva depozite neconforme, și o infrastructură veche, dar încă funcțională, pot ajuta la creșterea eficienței executării proiectului.

# Evaluarea soluțiilor

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Criteriu** | **Pondere** | **Soluția actuală** | | **Soluția propusă** | |
| **Notă** | **Valoare** | **Notă** | **Valoare** |
| 1 | Relevanța față de problemă | 25% | 9 | 2.25 | 8 | 2 |
| 2 | Relevanța în raport cu obiectivele comunității | 5% | 7 | 0.35 | 6 | 0.3 |
| 3 | Acceptabilitatea beneficiarilor (comunitatea) | 15% | 5 | 0.75 | 9 | 1.35 |
| 4 | Măsura în care proiectul va contribui la atingerea obiectivelor generale | 45% | 8 | 3.6 | 7 | 3.15 |
| 5 | Eficiența | 10% | 5 | 0.5 | 6 | 0.6 |
|  | **Total** | 100% | x | 7.45 | x | 7.4 |

Tabel 1 - Evaluarea soluțiilor

# Concluzii

În concluzie, proiectul acceptat, care se află în derulare, este unul mai bun decât propunerea făcută deoarece are un scor mai mare, rezultat din tabelul evaluării soluțiilor de mai sus. Soluția proiectului în derulare este în primul rând mai relevantă față de problemă, axându-se în primul rând asupra sortării efective a deșeurilor, în timp ce soluția propusă se axează mai mult pe impactul social și eficiență, lucruri ce au ca efect rezolvarea problemei într-un timp mai lung.

Cu toate acestea, proiectul propus este superior celui în derulare din perspectiva acceptabilității comunității asupra schimbărilor deoarece, cu ajutorul lecțiilor predate în școli și prin o strategie de marketing mult mai agresivă, perspectiva comunității se poate schimba astfel încât aceasta să contribuie chiar la realizarea cu succes a proiectului.

# Bibliografie

1. <http://www.managementuldeseuriloriasi.ro/> - Rezumat Executiv – Managementul Deșeurilor solide – Plan de investiții pe termen lung pentru județul Iași
2. <http://www.anpm.ro/documents/22553/2677164/Rezumat.pdf/4f7f85d2-12e5-4a42-bd75-b13c86c40bb3> - ”Fazarea proiectului Sistem de management integrat al deșeurilor în județul Iași” – Despre Proiect
3. <http://www.managementuldeseuriloriasi.ro/beneficiar/> - ”Fazarea proiectului Sistem de management integrat al deșeurilor în județul Iași” – Beneficiar
4. <http://www.icc.ro/sites/default/files/files/activitate/sedinte/2017/26-01-2017/17.pdf> - Proiect de Hotărâre privind aprobarea derulării proiectului „Sistem de management integrat al deșeurilor în județul Iași”